Верагодна, у большасці выпадкаў рашэнне пра тое, па якім шляху пойдзе сын ці дачка, прымалі бацькі. Напрыклад, у сям’і Лявона-Паўла Валадковіча, дзеда нашага нацыянальнага героя Тадэвуша Рэйтана, было так. Яго брат, Феліцыян-Філіп, стаў мітрапалітам Усёй Русі (першасвятаром уніяцкай царквы Рэчы Паспалітай). Іншы брат — Антон-Лявон, стаў ксяндзом у наваградскіх дамініканаў. А вось духоўны шлях Марціна, якога бацька, каб не драбніць маёмасць роду, аддаў у навіцыянт да наваградскіх дамініканаў, быў перарваны смерцю бацькі і старэйшага брата. Яго адклікалі з кляштару і неўзабаве ён ажаніўся. Калі б не гэты выпадак, не нарадзіўся б на свет ягоны праўнук — Ігнат Дамейка.